ประจำเดือนสองเดือนมาที มาแล้วมาน้อย อย่างนี้ปกติไหมค่ะ
สวัสดีค่ะ หากมีระยะห่างระหว่างรอบประจำเดือนนานกว่า 45 วัน และมามีปริมาณน้อย อาจเกิดจาก1. การมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบหรือเคยขูดมดลูก5. มีภาวะโลหิตจาง6. การใช้ฮอร์โมนคุมกำเนิด เช่น ยาฉีดคุมกำเนิด ยาฝังคุมกำเนิด เป็นต้น7. อาจเป็นกรรมพันธ์ุได้ หากแม่หรือยาย มีปริมาณประจำเดือนมาน้อย ก็อาจมีผลทำให้ประจำเดือนมาน้อยได้เช่นกัน แต่ก็ไม่น่ามีระยะห่างระหว่างรอบประจำเดือนที่นานเกินไปแนะนำควรไปพบแพทย์เพื่อตรวจว่ามีสาเหตุจากโรคอะไรหรือไม่ หากตรวจไม่พบ ก็น่าจะเกิดจากการผลิตฮอร์โมนของรังไข่ทำงานผิดปกติ ซึ่งการรักษาคือการทานยาปรับฮอร์โมน เพื่อให้ประจำเดือนมาเป็นปกติทุกเดือนค่ะ